ՀՔԾ ղեկավարի՝ Ձեր հիշեցրած հայտարարության մասով․ նա վկայակոչեց 2008 թվականի մարտի մեկի երեկոյան տեղի ունեցած իմ մամուլի ասուլիսը, որի ժամանակ իբրև թե ես ասել եմ, որ արդեն կա սպանված ոստիկան։ Եվ իբրև թե հատուկ նշանակության ուժերը սպանել են Ներքին զորքերի զինվորին, որպեսզի հաստատեն իմ արած արտահայտությունը։ Դրանից հետո համացանցում հրապարակվեց իմ այդ մամուլի ասուլիսի ամբողջական ձայնագրությունը, որի ժամանակ ես նման բան չեմ ասել։ Ավելին, լրագրողի հարցին, թե արդյոք կա՞ն սպանվածներ, ես այն ժամանակ պատասխանեցի, որ այդպիսի տեղեկություններ չունեմ, գիտեմ 8 վիրավոր ոստիկանի մասին։